Ostevoks - Rød, 800 gram

Thu, 19 Mar 2026 23:03:46 +0200

Når man nævner ostevoks giver det helt naturligt associationer til den traditionelle røde ostevoks som man kender fra ’gamle’ dage. Idag er farverne på ostevoks meget mere varieret, som billedet til højre illustrerer. Dansk Hjemmeproduktion lancerer derfor i første omgang ostevoks i 3 farver; Rød, gul og sort til halvfaste og fastere ostetyper. Udover at have en beskyttende virkning for at minimere uønsket vildskimmel og mugangreb, minsker voksen fordampning og indtørring af osten under lagning. Voksen nedsætter samtidig modningen af osten. De flotte farver giver stor variation til ostebordet. En vokset ost er også en flot og exklusiv værtindegave som uden tvivl vil gøre lykke og blive et samtaleemne. Denne type voks brækker og revner ikke som mere traditionelle ostevokse gør. Efter påsmøring har den en smidighed og konsistens ikke ulig marcipan ved rumtemperatur og kan derfor nemt skæres uden at voksen brækker. Voksen smeltes bedst i en gryde ved at opvarme den til cirka 70 grader. Derefter kan osten vokses ved at den pensles med voksen eller man kan dyppe osten i voksen. Sidstnævnte er dog kun muligt med meget faste oste. Under voksningen stilles ostene enten på en rist eller på et bagepapir. Efter den ene side er dækket vendes osten om og vokses på den anden side. Det vil helt sikkert være en ide bruge en lille gryde til hver farve ostevoks man har i osteriet og kun bruge gryden til ostevoks da det ikke er nemt at få gryden ren efter brug. Efter voksningen kan overskydende voks stivne i gryden og den kan stilles overdækket et køligt sted eller i køleskab til næste voksning. Penslen kan blive i voksen da den let kan blødes op ved næste voksning. Bemærk at det ikke er tilrådeligt at smøre voksen på med en pensel af kunststof da der er risiko for at den smelter. Pensler med naturlige hår er de meste sikre og økonomiske løsning at bruge, se varenummer 1123. Voksen er afvejet i portioner af 800 gram. Denne portion ostevoks rækker til ca. 25 kg ost alt efter tykkelsen af voksen man ønsker. Voksen er fremstillet af mineralolie-baserede produkter ved dannelse af alifatiske kulbrintekæder. Alle bindestoffer, farvestoffer og pigmenter som er anvendt i fremstillingen af denne ostevoks-produkt er godkendt til fødevarer. Produktet kan også anvendes til fremstilling af økologiske oste så længe det første lag voks er den neutrale voks, se varenummer 1128. Efterfølgende lag kan bestå af farvet voks.

Pris*: 152,00 DKK